
Veszélyes csomópontos vizsgálata földi lézerszkenneres mérések felhasználásával

A TDK dolgozatomban a közúti biztonság témakörében, adott csomópontban vizsgálom a látási viszonyokat. Például a növényzet takaró hatását, amely bonyolult alakja miatt érdekes, vagy a különféle jelző és információs táblákat, melyek elhelyezésénél fontos, hogy ne zavarják a láthatóságot. A csomópontok ilyen vizsgálata a megvalósulást követően általában már csak szemrevételezéssel történik, fényképekkel dokumentálva, ez a módszer azonban nem ad számszerű adatokat. Ezzel ellentétben a lézerszkenneres mérés igen, így egy újdonság lenne ebben a tekintetben.
A földi lézerszkenneres technológia viszonylag fiatal a többi felmérési módszerhez képest, alkalmazása még nem túl elterjedt, de sok lehetőség rejlik benne. Előnye, hogy több millió térbeli pontot képes felvenni néhány perc alatt, így a fényképnek szinte megfelelő információtartalmú digitális állományokat nyerhetünk, amelyek mégis koordinátás pontokból épülnek fel. Ezt kihasználva számszerűen vizsgálhatunk különféle térbeli problémákat.



